OzLabs/hebrew-wiki-articles huggingface dataset:
קנדרש

קנדרש היא עיירה במחוז יאס-נאג'קון-סולנוק בנפת קרצג.

== מיקום ==
העיר ממוקמת לאורך הכביש הראשי 4 בין דברצן לבין סולנוק, בערך באמצע הדרך, בלב המישור ההונגרי הגדול מרחק (בכביש):
* מבודפשט : 145&nbsp;ק"מ
* מדברצן :&nbsp;85 ק"מ
* ממישקולץ : 145&nbsp;ק"מ
* מסגד : 132&nbsp;ק"מ

היישובים מסביב: קישאויסאלאש (Kisújszállás), פג'וורנק, קונהדייש.

== נגישות ==
* באוטובוס מכיוון היישובים אבאדסלוק, בקשצ'אבה, אגר, ג'נג'ש, גיולה, קרצג, מזקבשד, מישקולץ, סגד, סנטש, סולנוק, טיספירד ,
* ברכבת מכיוון היישובים אבדבלוק, קאל - קאפולנה, קישקרה, קישאויסאלאש, ועוד.

== היסטוריה ==
קנדרש נושאת את המאפיין והאווירה של יישובי המישור הגדול, האלפלד המתבטאת בסביבה הטבעית של שדות החיטה ושדות התירס, רצועות היער והחורשות המכסים את השטח עד בתי המגורים בני ה-90–100 שנים ומעלה.

האוכלוסייה ביישוב היא למעלה כ-4,500, מתוכם 900 חיים באזור הפרברים של קנדרש, באזור המכונה באנהלמה. העיירה ממוקמת בחלק המרכזי של מחוז יאס-נג'קון-סולנוק, בקצה הצפוני של מישור סולנוק-טור, בקרבת היישובים של נאג'יקון. כביש ראשי מספר 4 (E60) חוצה את היישוב בכיוון מזרח-מערב.

ההיסטוריה של המקום מתוארכת לתקופת הכלקוליתית ולתקופת הברונזה, ככל הנראה האזור היה מיושב כבר אז. קרקעות הצ'רנוזיום (אדמה שחורה) וקרקעות האחו שנמצאים בפאתי היישוב היוו תנאים נוחים לפיתוח מוקדם של חקלאות. האזכור הראשון של קנדרש הוא משנת 1352, אז מוזכר הכפר באיגרת שהוא בבעלות הקומאנים.

העיירה היא מקום הולדתו של עוצר ממלכת הונגריה בין שתי מלחמות העולם האדמירל מיקלוש הורטי הימני קיצוני ואנטישמי ובתקופה זו אוכלוסיית היישוב הציגה התפתחות מרשימה, בעיקר בזכות התמיכה האישית של מיקלוש הורטי. נבנו אז: מבני ציבור, בתי ספר, רשתות אינסטלציה וחשמל, שירותי בריאות ושירותים מודרניים נוספים.

=== קהילה יהודית ===
ידוע מעט על קהילה יהודית במקום, אך בית הקברות היהודי המקומי מעיד על אוכלוסייה די משמעותית.

== אתרים בעלי עניין ==
* טירת הורטי-הלשי (Halasy-Horthy)
* קריפטה הורטי
* מוזיאון ימי
* הורטי פארק

== ילידי המקום ==
* מיקלוש הורטי, האביר מנג'באניה (18 ביוני 1868. אֶסטוריל, פורטוגל, 9 בפברואר 1957) עוצר ממלכת הונגריה.
* יולן פלדש (20 בדצמבר 1902 - לונדון, 11 באוקטובר 1963) סופרת יהודייה-הונגרייה.

== גלריית תמונות ==
<gallery class="center">
קובץ:Kenderes városháza.jpg|בית העירייה
קובץ:Kenderes református templom 2.jpg|הכנסייה ההקלוויניסטית
קובץ:Kenderes református parókia.jpg|בית הכומר הקלוויניסטי
קובץ:Kenderes katolikus templom.jpg|הכנסייה הרומית-קתולית
קובץ:Kenderes katolikus templom belső.jpg|פנים הכנסייה הקתולית
קובץ:Kenderes Horthy kastély főhomlokzat.jpg|החזית הראשית של טירת הורטי
קובץ:Horthy Miklós Kenderes.jpg|פסל של מיקלוש הורטי מול הטירה
קובץ:Horthy kripta Kenderes.JPG|הקריפטה של משפחת הורטי בבית הקברות הציבורי בעיירה
קובץ:Kenderes iskola.jpg|בית ספר יסודי (במקור מנזר) מול טירת הורטי
קובץ:Kenderes háborús emlékmű.jpg|אנדרטת מלחמת העולם הראשונה בפארק הורטי
קובץ:Kenderes zsidó temető.jpg|בית הקברות היהודי
</gallery>

== ראו גם ==
* [http://www.kenderes.hu אתר קנדרש]
* [https://web.archive.org/web/20160506010234/http://apke.hu/ בית הספר היסודי Apáczai Csere János]

== קישורים חיצוניים ==

* 
* [http://iajgscemetery.org/eastern-europe/hungary/kenderes-jns בית קברות יהודי קנדרש] ב-International Jewish Cemetery Project

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
Anything But Lonely

"Anything But Lonely" (בעברית: "הכול מלבד (להיות) בודדה") הוא סינגל שהוקלט על ידי הזמרת-יוצרת האנגלייה שרה ברייטמן, מתוך אלבום המחזמר של "היבטים של אהבה" (1989).<ref name=":2"></ref> השיר יצא לאור כחלק מאלבום המחזמר ותיפקד כשיר הנושא של המחזמר.<ref name=":2" /> הוא הופק על ידי אנדרו לויד ובר.<ref name=":2" />

בחלק מרחבי העולם הופץ השיר על גבי תקליט 7 אינץ' ביחד עם השיר "Half a Moment".<ref name=":2" />

== רקע וכתיבה ==
השיר נכתב על ידי אנדרו לויד ובר, דון בלאק וצ'ארלס הארט והופק על ידי לויד ובר גם כן.<ref></ref> הוא הופץ כחלק מפסקול אלבום המחזמר "היבטים של אהבה" (1989).<ref name=":2" /> "Anything But Lonely" יצא לאור כסינגל הראשון של ברייטמן מזה שנתיים (מאז צאת "" בשנת 1987).<ref></ref>

"Anything But Lonely" נכלל באלבום Sarah Brightman Sings the Music of Andrew Lloyd Webber (1992).<ref></ref><ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|5 ביוני 1989
|תקליט 7 אינץ' • תקליט 12 אינץ'
|פולידור
|style="text-align:center;"|<ref name=":2" />
|}

== קישורים חיצוניים ==

== הערות שוליים ==

קטגוריה:שירי 1989
קטגוריה:סינגלים מ-1989
קטגוריה:שירי שרה ברייטמן
קטגוריה:שירים באנגלית
קטגוריה:שירים שהולחנו על ידי אנדרו לויד ובר
קטגוריה:שירים ממחזות זמר
קטגוריה:שירים על בדידות
קטגוריה:סינגלים בהוצאת פולידור רקורדס
Make Believe

"Make Believe" (בעברית: "לְהַעֲמִיד פָּנִים" או "הַעֲמָדַת פָּנִים") הוא סינגל שהוקלט על ידי הזמרת-יוצרת האנגלייה שרה ברייטמן, מתוך פסקול הסרט, Granpa (1988).<ref name=":0"></ref> השיר יצא לאור כחלק מפסקול הסרט ותיפקד כשיר הנושא של הסרט.<ref name=":0" /> הוא הופק על ידי הווארד בלייק, שכתב אותו גם כן.<ref name=":0" />

לאחר יציאתו של הסרט בשנת 1988, הוחלט להוציא את "Make Believe" כסינגל במטרה לעזור בקידום המסחרי שלו.<ref name=":0" />

== רקע וכתיבה ==
בשנת 1984, בעקבות הצלחתו של סרט חג המולד המונפש The Snowman, הזמין ערוץ 4 סרט הנפשה נוסף מאולפני TVC; מפיק הקולנוע ג'ון קואטס פנה לדיאן ג'קסון ולמלחין הווארד בלייק והציע את ספר התמונות של ברנינגהאם, Granpa, כבסיס לסרט הנפשה חדש, היות שהוא טען שהרעיון יכול להצליח.<ref name=":2"></ref>

לאחר מכן, הוחלט ליצור את הסרט Granpa בנוסף לפסקול נלווה, מתוכו יצא "Make Believe" כשיר הנושא.<ref name=":0" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|1989
|תקליט 7 אינץ' • תקליט 12 אינץ'
|קולומביה
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 1989
קטגוריה:סינגלים מ-1989
קטגוריה:שירי שרה ברייטמן
קטגוריה:שירים באנגלית
קטגוריה:שירים מסרטי קולנוע
קטגוריה:סינגלים בהוצאת קולומביה רקורדס
Get Me

"Get Me" (בעברית: "קבל אותי" או "את מבינה אותי") הוא שיר שהוקלט על ידי הזמר־יוצר הקנדי ג'סטין ביבר בהשתתפות הזמרת האמריקאית קלאני לאלבום האולפן החמישי שלו, Changes. השיר נכתב על ידי ביבר, קלאני פאריש וג'ייסון בויד (Poo Bear) , והופק על ידי בוי-1דה ואנדרסון הרננדס .

הוא פורסם בתור סינגל שיווקי מתוך האלבום ב־28 בינואר 2020 על ידי חברת התקליטים דארף ג'אם.

== רקע ==

הזמרת ה[[אמריקאית קלאני, השתתפה בשיר יחד עם ג'סטין ביבר]]
[[ג'סטין ביבר בהופעה]]
[[בוי-1דה, המפיק מוזיקלי של השיר]]
ב־24 בדצמבר 2019 הזמר־יוצר ג'סטין ביבר הודיע באמצעות קליפ קצר בשם "bieber2020" כי יוציא את אלבום האולפן החמישי שלו ויצא לסיבוב ההופעות הרביעי שלו בשנת 2020.

הסינגל הראשון של האלבום, "yummy", יצא ב־3 בינואר 2020 והופיע לראשונה במקום השני ב־Billboard Hot 100. באותו יום דווח ב־TMZ על כך שהזמרת והרקדנית האמריקאית קלאני פאריש צפויה להופיע באחד משירי האלבום.

ב־28 בינואר 2020, במהלך אירוחו בתוכנית של אלן דג'נרס, ביבר אישר את תאריך יציאת אלבום האולפן החמישי שלו, Changes, ל־14 בפברואר 2020. כשבאותו יום הוא גם הוציא את "Get Me" ששימש כסינגל שיווקי לאלבום, יחד עם הזמרת קלאני<ref></ref>.

== השיר ==
השיר הוא בלדת פופ ואר אנד בי בשילוב קולות בס ופסנתר. הוא נכתב על ידי ג'סטין ביבר, קלאני פאריש וג'ייסון בויד (Poo Bear) , והופק על ידי בוי-1דה ואנדרסון הרננדס .

מגזין הבילבורד כינה את השילוב של ביבר וקאלני כ"שידוך שנעשה בגן עדן ה־R&B“, הוא כתב שהקצב והצלילים משלימים את הקולות החלקים של ביבר וקאלני, והוסיף שהפזמון הקליט ”החזיר לנו את הסגנון כתיבה של ביבר שאליו חיכינו“.

השיר מדבר על האהבה של ג'סטין לאשתו היילי: 

=== יוצרים ===

== הפצה ==
השיר נכלל ב[[פסקול של הסדרה התיעודית על ביבר, ג'סטין ביבר: עונות והועלה לערוץ היוטיוב של ביבר מיד לאחר פרסום ארבעת הפרקים הראשונים של הסדרה]]
הוא פורסם בתור סינגל שיווקי מתוך האלבום ב־28 בינואר 2020 על ידי חברת התקליטים דארף ג'אם. עם יציאתו, נכנס אל המקום ה־93 במצעד בילבורד הוט 100, ולמקום הרביעי במצעד של איגוד תעשיית ההקלטות הניו זילנדי.

ב-27 בינואר, יום לפני היציאה הרשמית, השיר נכלל בפסקול של הסדרה התיעודית על ביבר, ג'סטין ביבר: עונות והוא הועלה לערוץ היוטיוב של ביבר מיד לאחר פרסום ארבעת הפרקים הראשונים של הסדרה<ref></ref>.

=== מיקומי שיא ===

== ראו גם ==
* Changes (אלבום של ג'סטין ביבר)
* דיסקוגרפיה של ג'סטין ביבר

== קישורים חיצוניים ==

*
*[https://web.archive.org/web/20200129014246/https://997now.com/justin-bieber-announces-changes-album-tour-drops-new-single-get-me/ Justin Bieber Announces “Changes” Album & Tour, Drops New Single “Get Me”]
*[https://dontboreus.thebrag.com/editorial/justin-bieber-new-album-changes/ Justin Bieber announces new album and shares single ‘Get Me’]
*

== ביאורים ==

== הערות שוליים ==

קטגוריה:שירי 2020
קטגוריה:שירי ג'סטין ביבר
קטגוריה:שירי קלאני
קטגוריה:שירים באנגלית
קטגוריה:שירים שנכתבו על ידי ג'סטין ביבר
קטגוריה:בלדות משנות ה-2020
קטגוריה:בלדות פופ
קטגוריה:בלדות R&B עכשוויות
לא יוסיף

לא יוסיף (נקרא גם בל תוסיף) הוא מצוות לא תעשה האוסרת על בית הדין המכה עבריין שהתחייב במלקות להוסיף מלקות נוספות על מספר המלקות שהוא התחייב בהן. חז"ל למדו מאיסור זה גם איסור כללי להכות כל אדם מישראל, אף אם לא נתחייב מלקות בבית הדין.

==מקור המצווה==
התורה כותבת לגבי השליח בית דין שמכה את העובר עבירה שאסור להוסיף להכותו מכה נוספת על ארבעים המלקות, , ולומדים מזה חכמים שאם על אדם שעבר עבירה מצווים שלא להכותו וודאי שכל אדם כשר מישראל<ref>מכילתא דרבי ישמעאל מסכתא דנזקין פרשה ח</ref>. הרמב"ם כתב שזו הסיבה שבמלקות לוקים רק 39 ולא 40 מלקות, כי חכמים הורידו את המכה הארבעים כדי שאם בטעות יוסיף להכותו עוד מכה לא יעבור על האיסור הזה<ref>משנה תורה, ספר שופטים, הלכות סנהדרין, פרק יז, הלכה א'.</ref>.

== דיני המצווה ==
האיסור כולל הכאת כל אדם ככל מצוות שבין אדם לחבירו, אולם לבית הדין היכן שיש צורך בדבר וכן כל מקום שנצרך להכות לצורך חינוך, אין איסור בדבר<ref>ספר היראים, מצווה רי"ז</ref>. כמו כן אם אדם מכה את חבירו, מותר למוכה להגן על עצמו על ידי הכאת חוזרת למכה, וכן פטור מתשלום נזיקין במקרה זה<ref>הרא"ש, בב"ק, פרק ב', סימן כב.</ref>.

== קישורים חיצוניים ==
* [https://daat.ac.il/daat/mitsvot/main.asp?subm3=1&book=1&book=2&book=3&title=595 בל יוסיף] באתר דעת.
* [https://etzion.org.il/he/tanakh/torah/sefer-devarim/parashat-ki-tetze/כי-תצא-לא-יוסיף לא יוסיף], הרב אהרון ליכנשטיין, באתר תורת הר עציון.

==הערות שוליים==

קטגוריה:תרי"ג מצוות
קטגוריה:מצוות שבין אדם לחברו
קטגוריה:מצוות לא תעשה
קטגוריה:מצוות הנוהגות בזמן הזה
Somebody to Love (שיר של סוזי בוגוס)

Somebody to Love (בעברית: מישהו לאהוב) הוא סינגל משנת 1998 של זמרת הקאנטרי האמריקאית סוזי בוגוס.<ref></ref>

השיר יצא לאור בתור הסינגל הראשון מתוך אלבומה "Nobody Love, Nobody Gets Hurt". הוא בילה 19 שבועות במצעד שירי הקאנטרי של המגזין בילבורד, ובשיאו דורג במקום ה-33.<ref></ref>

==מיקומי שיא==

== הערות שוליים ==

קטגוריה:סינגלים בהוצאת קפיטול רקורדס נאשוויל
קטגוריה:סינגלים מ-1998
קטגוריה:שירים באנגלית
וילהלם, דוכס אוסטריה

וילהלם, דוכס אוסטריה (בגרמנית: Wilhelm, Herzog von Österreich; 1370 - 15 ביולי 1406),<ref name="Early Habsburg"></ref> המכונה וילהלם האדיב, היה חבר בבית הבסבורג ודוכס אוסטריה משנת 1386. כראש הקו הליאופולדי, הוא שלט על הדוכסות הפנימית של אוסטריה קרינתיה, שטיריה וקרניולה וכן על רוזנות טירול ואוסטריה הנוספת מ-1396 ועד מותו.

== ביוגרפיה ==
וילהלם נולד בווינה, והיה בנם הבכור של לאופולד השלישי, דוכס אוסטריה ווירידיס ויסקונטי, בתו של הלורד ברנבאו ויסקונטי. לאופולד השלישי כבר שימש כעוצר על טירול ועל נחלה אוסטרית נוספת בשוואביה; בשנת 1379 הוא חתם על הסכם נויברג עם אחיו הבכור אלברכט השלישי, דוכס אוסטריה, ולאחר מכן קיבל גם את אדמות אוסטריה הפנימית.

בגיל 14, וילהלם התארס לנסיכת אנז'ו ידוויגה, בתו הצעירה של לאיוש הראשון, מלך הונגריה, שגם הפך למלך פולין ב-1370. זה היה אחד הניסיונות הראשונים של ההבסבורגים להרחיב את שלטונם על ידי נישואים ליורשות, שכן לואי התכוון לבתו הבכורה מריה וארוסה זיגיסמונד מלוקסמבורג לרשת בפולין, בעוד שידוויגה הוגדרה ליורשת של ממלכת הונגריה. כאשר המלך לואי מת בשנת 1382, מרי ירשה אותו בהונגריה. עם זאת, האצילים הפולנים דחו את מריה וזיגיסמונד, ובמקום זאת בחרו בידוויגה כעוצרת. הם גם שללו את אירוסיה לווילהלם ואכפו את פירוק האירוסין.
חותם וילהלם מאוסטריה
בשנת 1386, לאופולד השלישי נהרג בקרב זמפאך. וילהלם ואחיו לאופולד הרביעי ירשו אותו כדוכסי אוסטריה, ושלטו במשותף עם דודם אלברכט השלישי. סכסוך ירושה עז התעורר כאשר הדוכס אלברט השלישי מת בשנת 1395, וירש אותו בנו היחיד אלברכט הרביעי, בן דודו הראשון של וילהלם. בשנה שלאחר מכן הושג הסכם, המבוסס על הסכם נויברג משנת 1379, ולאחר מכן השאיר וילהלם את השלטון על אוסטריה בידי אלברכט הרביעי, וכחבר בכיר בקו הליאופולדי ההבסבורגי, המשיך לשלוט בשלוש הדוכסויות הפנימיות של אוסטריה. רוזנות טירול היוותה את מקום מגוריו בגראץ .

ב-1401 התחתן וילהלם עם יורשת יורשת נוספת, הנסיכה ג'ואנה מנאפולי, בת דודתה של ידוויגה וגם מבית אנז'ו. לשניים לא היו צאצאים ווילהלם לא חי כדי לראות את אשתו יורשת את אחיה לדיסלאוס מנאפולי בתור המלכה ג'ואנה השנייה ב-1414.

בשנת 1404 מת בן דודו אלברכט הרביעי, והותיר את אדמות הקו האלברטיני לבנו הדוכס אלברכט החמישי בן השבע. וילהלם פעל כעוצר אוסטרי ושוב ניסה לקחת את השטחים האלברטיניים מאחיינו הקטין, אך לא הצליח לפני מותו.

וילהלם מת ב-1406 ללא יורשים בווינה. הוא נקבר בקריפטה הדוכסית בקתדרלת סטפן הקדוש בווינה. עם מותו, התרחשה חלוקה נוספת של ארצות התורשה ההבסבורגיות, ולאחר מכן אחיו של וילהלם, לאופולד הרביעי, השתלט על העוצרות באוסטריה עצמה, ארנסט הברזל, הבן השלישי, ירש את הדוכסות הפנימית של אוסטריה, ופרידריך הרביעי, הצעיר ביותר, ירש את טירול ואוסטריה הנוספת.

== אילן יוחסין ==

== קישורים חיצוניים ==

==הערות שוליים ==

קטגוריה:נפטרים ב-1406
רליש בסגנון שיקגו

רוטב תיבול לנקניקיה בלחמנייה (קונדימנט) שהומצא בשיקגו בארצות הברית.<ref>Huff, Andrew (August 27, 2012). [http://gapersblock.com/drivethru/2012/08/27/neon_relish_a_taste_test/ "Neon Green Relish: A Taste Test"], Gapers Block. Retrieved 2022-01-27, .</ref> 

הרוטב, או במינוח האנגלי רליש, מכונה גם "נאון ירוק" ו "רליש אטומי",<ref name=":0"></ref> כמחווה לנשק האטומי שאייפיין את התקופה בה הומצא הרוטב, תקופת מלחמה הקרה. 

טעמו של המאכל מתקתק, והוא עשוי מירקות מוחמצים. צבעו הירוק הבוהק של הרוטב מתקבל על ידי הוספת צבע מאכל כחול. יש המשערים כי צביעה בסגנון זה החלה בשנות ה-70.<ref>Sabin, Katje. [http://www.lthforum.com/2013/08/relish/ "In a Pickle: What's Up with Green Relish?"], LTHForum.com. Retrieved 2022-01-27.</ref>

השימוש הראשוני ברליש בסגנון שיקגו בנקניקייה, מיוחס למספר מסעדות, כולל Fluky's<ref></ref> ו-Superdawg.

==קישורים חיצוניים==
* מתכון --

==הערות שוליים==

קטגוריה:חומרי גלם (מזון)
קטגוריה:רליש
חן שרייבר

חן שרייבר (נולד ב-19 בינואר 1966) הוא רואה חשבון ישראלי, נשיא לשכת רואי החשבון בישראל מאז אוקטובר 2021.<ref></ref> קודם לכן כיהן כסגן נשיאת לשכת רואי החשבון. שרייבר מכהן כדירקטור חיצוני ב[https://www.masav.co.il/ מס"ב סליקת תשלומים] וכדירקטור בקבוצת גולף. בעבר כיהן כחבר בדירקטוריון של חברת מנורה מבטחים גמל, פוליגון נדל"ן וחברות נוספות. משמש גם כבעלים של משרד רו"ח חן שרייבר ושל המרכז הארצי להכשרת דירקטורים.

==ביוגרפיה==
חן שרייבר נולד ב-1966 בבני ברק. למד בתיכון אורט סינגלובסקי ושירת בצה"ל כטכנאי קשר.

למד תואר ראשון בכלכלה באוניברסיטת בר-אילן בין השנים 1988–1991, ותואר שני במימון באוניברסיטת בר-אילן בין השנים 1992–1993. ב-1998 קיבל תעודה בחשבונאות. מחזיק ברישיון רואה חשבון (CPA) ממועצת רואי החשבון בישראל ובתעודת יועץ פנסיוני (CPC) ממשרד האוצר.

בשנת 2013 ייסד משרד רואי חשבון עצמאי, המתמחה בבקרת תהליכים ובייעוץ בהאצת צמיחה והשבחת חברות, וכן ייסד את המרכז הארצי להכשרת דירקטורים, מנהלי כספים וחשבים, שם הוא מרצה לצד מרצים נוספים, בהם רו"ח רם גב המשמש כמשנה למנכ"ל בנק הפועלים וחיים רומנו, לשעבר מנכ"ל חברת התעופה אל-על ופרטנר תקשורת.<ref></ref> לפני כן עבד בחברות ציבוריות שונות כסמנכ"ל כספים.

===חיים אישיים===
שרייבר נשוי לחלי, ואב לארבעה ילדים. הוא ומשפחתו מתגוררים ברמת גן.

== פעילותו העסקית והציבורית ==
את תחילת דרכו המקצועית עשה שרייבר בבנק דיסקונט בתחום הערכת סיכון אשראי. בהמשך שימש כסמנכ"ל כספים בחברות שונות בתחומי המסחר, הקמעונאות, התעשייה והנדל"ן וביניהן קבוצת החברה לישראל, קבוצת בני גאון בע"מ ומגה ספורט. בשנת 2009 זכה לאות הפורום ל-CFO (סמנכ"ל הכספים) המצטיין במשק. ב-2010 שימש שרייבר כסמנכ"ל כספים באפקון החזקות בע"מ ועם כניסתו לתפקיד ביצע גיוס חוב של 100 מיליון ש"ח ומיזג לקבוצה שתי חברות.

ב-2019 מונה על ידי שר המשפטים דאז, אמיר אוחנה, לחבר מועצת רואי החשבון<ref></ref> ומשמש גם כחבר הוועד המרכזי בלשכת רואי החשבון החל משנת 2009, וכחבר בוועדה למינוי רו"ח וקביעת שכרם מטעם רשות החברות הממשלתיות.

באוקטובר 2021 נבחר<ref></ref> על ידי האספה הכללית של לשכת רואי החשבון בישראל לנשיא הלשכה והחליף את קודמתו בתפקיד, לאחר שזכה ב-71% מהקולות על פני המועמדת רו"ח אילנה פרנקל-רונן וניצח בפער משמעותי. <ref></ref>

שרייבר מוביל אג'נדה להפיכת לשכת רואי החשבון לגוף סטטוטורי (בדומה ללשכת עורכי הדין), על ידי רפורמה ושינוי מבני רגולטורי והיסטורי של המקצוע לאלתר. לפיו, שינוי החוק ויצירת מעמד סטטוטורי לגוף אחד שיחייב רישום של כל רואי החשבון בישראל, יהפכו את הפיקוח על כללי האתיקה המקצועיים בתחומי הביקורת, אבל גם ובעיקר, על שאר תחומי העיסוק של רואי החשבון בישראל, ליעיל ומשמעותי יותר, יסייע להעלאת מעמדו ויוקרתו של המקצוע, וישפר את הרמה המקצועית שתוביל לניצול איכותי ונכון של ההון האנושי לטובת השבחת הכלכלה וטובת המשק הכלכלי בישראל. <ref></ref>

== קישורים חיצוניים ==
* [https://www.facebook.com/chenshreiber/ דף הפייסבוק הרשמי של חן שרייבר]
* [https://linkedin.com/in/chen-schreiber עמוד הלינקדין הרשמי של חן שרייבר]
* [https://www.youtube.com/channel/UCitYmOZ7qfZfEQuvuz9SYdg ערוץ היוטיוב הרשמי של חן שרייבר]
* [https://director-center.co.il/ אתר המרכז הארצי להכשרת דירקטורים בבעלות חן שרייבר]

== הערות שוליים ==

קטגוריה:רואי חשבון ישראלים
קטגוריה:בוגרי תיכון אורט סינגאלובסקי
קטגוריה:בוגרי אוניברסיטת בר-אילן
קטגוריה:דירקטורים ישראלים
קטגוריה:נשיאי לשכת רואי חשבון
קטגוריה:ישראלים שנולדו ב-1966
הגדלת פרוזדור ימין

הגדלת פרוזדור ימין (באנגלית: Right atrial enlargement - RAE) היא סוג של קרדיומגליה, או הגדלת לב.

== גורמים ==
בין הגורמים השכיחים להגדלה אפשר למצוא<ref></ref>:
* יתר לחץ דם ריאתי, יכול להיות הגורם הראשי המוביל להגדלת הפרוזדור הימני, או יתר לחץ דם ריאתי משני להיצרות המסתם התלת-פסיגי
* מחלות מולדות כגון היצרות מסתם ריאתי והטטרלוגיה על שם פאלוט
* מחלות ריאה כרוניות כגון Cor Pulmonale
* אי-ספיקת חדר ימין, אי-ספיקת המסתם התלת-פסיגי ופגם במחיצה הבין-פרוזדורית

== אבחנה ==
הגלים החשמליים של הדפולריזציה של הפרוזדורים מתבטאים בגל P בתרשים האק"ג, ולכן במצב של פרוזדור מוגדל גל P יהיה בעל אמפליטודה גבוהה יותר<ref></ref> ("P ריאתי" P pulmonale).

הקריטריונים לאבחון הגדלת פרוזדור ימין באק"ג הם<ref></ref>:
* גל P גדול מ-2.5 מילימטר בלידים תחתונים (I, II, AVF)
* גל P גדול מ-1.5 מילימטר בלידים V1 וV2

== ראו גם ==
* קרדיומגליה
* גל P (אלקטרוקרדיוגרפיה)

==קישורים חיצוניים==

== הערות שוליים ==

קטגוריה:מחלות לב וכלי דם
קטגוריה:אלקטרופיזיולוגיה
עופר לינצ'בסקי

עופר לינצ'בסקי (נולד ב-4 ביוני 1968) הוא מנהל ואיש עסקים ישראלי.

== ביוגרפיה ==
לינצ'בסקי נולד בירושלים בשכונת קריית היובל, הבן הבכור (אח: ניר לינצבסקי, אחות: ענבל לינצבסקי עמדי). אימו ליאורה היא פרופסור לחינוך ומתמטיקה ואביו צביקה איש מחשבים. לינצ'בסקי עו"ד בהכשרתו, בעל תואר ראשון בכלכלה ומשפטים ותואר שני במנהל עסקים מהאוניברסיטה העברית בירושלים.<ref></ref><ref name=":0"></ref>

בשנת 1995 נישא לעפרה ברטוב ולשניים נולדו ארבעה ילדים- נדב (1997), אורי (1999), ארז (2004) ורוני (2006). המשפחה עברה להתגורר בעיר מודיעין בשנת 1998. הם נפרדו בשנת 2014. לינצבסקי נמצא בזוגיות עם ליליאן פרימן והם מתגוררים בתל אביב. לשניים נולד בן (איתמר), בשנת 2021.

== קריירה ==
לינצבסקי החל את הקריירה בהתמחות במשפטים בפרקליטות המדינה ובפרקליטות מחוז ירושלים ולאחר מכן, במשרד עורכי הדין "יגאל ארנון ושות'". בשנת 1995 החליט לינצבסקי להסב את תחום התמחותו לכלכלה ופיננסים ועבד כראש תחום התחבורה באגף התקציבים במשרד האוצר עד לשנת 2001. בשנת 2001 מונה לסמנכ"ל הכספים של אגד ובשנת 2004 מונה למנכ"ל אגד נכסים, עד לפרישתו בשנת 2005. בספטמבר 2005 מונה למנכ"ל רכבת ישראל,<ref name=":0" /> עם מינויו ביצע שינוי בהנהלת הרכבת ושינוי מבני בחטיבות.<ref></ref> בתקופתו התרחשה תאונת הרכבת בבית יהושע ולאחריה החליטה הפרקליטות להגיש כתב אישום נגד לינצ'בסקי ובכירים נוספים ברכבת. עם זאת בהמשך בוטל כתב האישום על ידי הפרקליטות. בתקופת כהונתו נחנך קו הרכבת למודיעין, דימונה והחלה העבודה על הקמת הקו המהיר לירושלים. בשנת 2007 פרש מתפקידו, ועבר לכהן כמנכ"ל אפ"י אירופה מקבוצת אפריקה ישראל, עד לשנת 2010.

בהמשך כיהן כמנכ"ל קבוצת ממן בין 2010 ל-2018.<ref></ref> ובשנת 2018 מונה למנכ"ל קבוצת גדות,<ref></ref> בתקופת כהונתו נחתם לראשונה הסכם קיבוצי לעובדי התובלה בחברה, נרכשה פעילות פי גלילות, ובשנת 2022 חברה גדות לקבוצת אדני ההודית וביחד רכשו את נמל חיפה בתום תהליך הפרטתו על ידי הממשלה.
== קישורים חיצוניים ==

== הערות שוליים ==

קטגוריה:מנכ"לי רכבת ישראל
קטגוריה:בוגרי התיכון ע"ש זיו ומרקס
קטגוריה:בוגרי האוניברסיטה העברית בירושלים: משפטים
קטגוריה:עובדי משרד האוצר
קטגוריה:עורכי דין ישראלים
קטגוריה:מנכ"לים ישראלים
קטגוריה:קריית היובל: אישים
קטגוריה:ישראלים שנולדו ב-1968
אאו נאנג

אָאוֹ נַאנְג (בתאית: อ่าวนาง) היא עיירת נופש קטנה במחוז קראבי שבדרום תאילנד, כ-20 קילומטרים מהעיר קראבי.

העיירה, אשר הייתה במקור כפר דייגים קטן, התגלתה בתחילה על ידי תרמילאים במהלך שנות ה-70 וה-80 של המאה ה-20. עם השנים פחתה הפופולריות של אאו נאנג בקרב תרמילאים, אך האזור הפך שוב לפופולרי בהמשך בקרב תיירים. כיום כלכלת העיירה מתבססת בראש ובראשונה על ענף התיירות.

בשנת 2000 יצא לאקרנים סרטו של דני בויל, "החוף", בכיכובו של לאונרדו דיקפריו, אשר צולם בין היתר בחוף של אאו נאנג.

ישנם שני חופים באאו נאנג: האט נאפאראט טארה (Hat Napparat Tara) והאט אאו נאנג (Hat Ao Nang). האיים בקרבת אאו נאנג פופולריים כיום בקרב חובבי צלילה ושנורקלינג.<ref>[https://books.google.be/books?id=3RI_v3Tv7cIC&pg=PA366&dq=%22ao+nang%22+snorkeling&hl=nl&sa=X&ved=0CC8Q6AEwAWoVChMIzKXfoMPQxwIVw9YUCh3XnQP5#v=onepage&q=%22ao%20nang%22%20snorkeling&f=false]</ref>

אאו נאנג נפגעה קשות ב-2005 כתוצאה מרעידת האדמה באוקיינוס ההודי.

== גלריה ==
<gallery>
קובץ:Pla_Plong_Beach_AoNang.JPG|חוף פלה פלונג
קובץ:Ao_Nang_street_view_2.jpg|הרחוב הראשי באאו נאנג
קובץ:Phra_Nang_beach_1.jpg|חוף פרה נאנג
קובץ:Ao_Nang.JPG|אאו נאנג
</gallery>

==קישורים חיצוניים==

==הערות שוליים==

קטגוריה:תאילנד: ערי חוף
רמת גלינר

מסלול ה[[סקר הטופוגרפי הבולגרי Tangra 2004/05 שכלל את רמת גלינר]] 
האי ליווינגסטון ואי סמית']]
רמת גלינר (באנגלית: Gleaner Heights) היא רמה, בחלק המזרחי של האי ליווינגסטון באיי שטלנד הדרומיים, שבאנטארקטיקה .

אורכה של הרמה 2 קילומטרים, והיא ממוקמת דרומית - מערבית לגבעת לזלי; בקע אלהובו מפריד בין רמת גלינר לבין גבעת לזלי.

בקע גורב מפריד בין רמת גלינר לבין פסגת חמוס, המהווה את הקצה הצפון-מערבי של רכס בוולז.

רמת גלינר מכוסה ברובה קרח, למעט אזור סלע חשוף קטן, במורדות הצפון-מערביים של הרמה.

רמת גלינר מתנשאת מעל שדה השלג סדינני שמצפון-מערב לה, מעל קרחון קאליאקרה שממזרח לרמה, ומעל קרחון פרוניקה שמדרום-מערב לרמה.

שיא גובהה של הרמה מגיע לגובה של 531 מטרים מעל פני הים; שיא זה ממוקם 5 קילומטרים צפון-מערבית להר בוולז; השיא ממוקם 5.05 קילומטרים צפונית-מערבית לפסגת מלניק ו-1.43 קילומטרים מערבית - דרום-מערבית מגבעת לזלי.

== היסטוריה ==
=== מיפוי הרמה ===

הרמה מופתה לראשונה על ידי סוקרים בריטיים בשנת 1968, ושוב על ידי סוקרים בולגריים בשנים 2005, 2009, ו-2017.

=== מקור השם ===

שמה של הרמה ניתן לה בשנת 1958 על ידי הוועדה המייעצת לשמות אנטארקטיים של בריטניה.

הרמה נקראת על שם הבריג האמריקאי גלינר (Gleaner), אשר נשלחה לציד ליוויתנים באיי שטלנד הדרומיים, בקיץ האנטארקטי 1820 – 1821.

=== טיפוס לפסגה ===

הטיפוס הראשון לראש הרמה בוצע ב-25 בדצמבר 2004 באמצע קיץ האנטארקטי, על ידי מטפס ההרים הבולגרי דויצ'ין ואסילב (Doychin Vasilev), כחלק מסקר Tangra 2004/05. ואסליב יצא לטיפוס ממחנה אקדמיה.

גלימר
גה ואן דייק

גה ואן דייק (בהולנדית: Gerard Jan "Gé" van Dijk; 15 באוגוסט 1923 באמסטרדם, הולנד - 29 במאי 2005 באמסטרדם) היה כדורגלן הולנדי ששיחק בעמדת חלוץ.

גה ואן דייק נולד באמסטרדם ובמהלך מלחמת העולם השנייה החל לשחק עבור אייאקס. הוא ערך את הופעת הבכורה שלו בקבוצה בשנת 1943. בשנים 1947 ו-1957 הוא זכה עם קבוצתו באליפות. בעונת 1950/51 ואן דייק היה מלך השערים של הליגה. בשנים האחרונות של הקריירה שלו שימש ואן דייק בתור קפטן הקבוצה.

בשנת 1947 ערך ואן דייק הופעת בכורה שלו בנבחרת ההולנדית במשחק ידידות נגד שווייץ. בהמשך הוא השתתף במשחק ידידות נוסף.

ואן דייק סיים את הקריירה בשנת 1957 כאשר במשחקו האחרון הקבוצה נפרדה מחלוץ נוסף של המועדון קלאס באקר.

בשנת 1960 ואן דייק מונה למאמן ראשי של בקבוצת AFK ששיחקה בליגת נמוכה וכבר בעונתו הראשונה ואן דייק הצליח להעפיל את המועדון לליגה גבוהה יותר.

==קישורים חיצוניים==

==הערות שוליים==

קטגוריה:כדורגלנים הולנדים
קטגוריה:חלוצי כדורגל הולנדים
קטגוריה:אמסטרדם: כדורגלנים
קטגוריה:כדורגלני אייאקס
קטגוריה:הולנדים שנולדו ב-1923
קטגוריה:הולנדים שנפטרו ב-2005
קופר ואן גרוטל

קופר ואן גרוטל (באנגלית: Cooper van Grootel; נולד ב-26 בינואר 2001) הוא שחקן אוסטרלי, המוכר בעיקר מתפקידו בתור נייט מקאולי בסדרה "אחד מאיתנו משקר" <small>(2021–2022)</small> של נטפליקס. 

==ביוגרפיה==
ואן גרוטל נולד ב-26 בינואר 2001 בעיירה קריניאפ , בעיר פרת' שבמערב אוסטרליה. לאחר שסיים את לימודיו בתיכון עבר ואן גרוטל ללוס אנג'לס כדי להתמקד בקריירת המשחק.

==קריירה==
הופעת הבכורה של ואן גרוטל הייתה בשנת 2013 בסרט הקצר "Turkish Delight". שנה לאחר מכן הופיע בפרק בסדרת הרשת "The Legend Of Gavin".

בשנת 2015 שיחק בסרט הקצר "Red Dirt".

בשנת 2017 שיחק בתפקיד משני בסרט הדרמה האוסטרלי "Jasper Jones" בכיכובו של לוי מילר. באותה שנה שיחק בתפקיד ראשי בסדרת הרשת האוסטרלית "Unverified".

בשנת 2018 שיחק במיני סדרת הטלוויזיה "Monday Night Menace". באותה שנה שיחק בפרק של מיני סדרת הטלוויזיה האוסטרלית "Chardonnay Life" ובפרק בסדרת הטלוויזיה הבלשית "Mystery Road".<ref></ref>

בשנת 2019 שיחק בפרק בסדרה "The Heights". שנה לאחר מכן שיחק בתפקיד ראשי בסרט הקולנוע "קארטינג" לצד שחקן הקולנוע האוסטרלי, ויליאם לודר. באותה שנה שיחק בסדרות האינטרנט "Collapse", "USER NOT FOUND" ובסרט הקצר "הפיל הורוד".

בשנת 2021 שיחק בסרט הקולנוע "No Running" שהוקרן בפסטיבל טרייבקה. באותה שנה שיחק בסדרת הטלוויזיה "אחד מאיתנו משקר", המבוססת על ספרה של הסופרת האמריקאית קארן מ. מקמנוס. בסדרה הוא מגלם את נייט. בפברואר 2022 פורסם כי ואן גרוטל ישחק בסדרה גם בעונה השנייה. 

ב-25 באוקטובר 2021, פורסם כי ואן גרוטל לוהק לתפקיד בסרט "שתי אהבות אמת", <ref></ref> שיצא לאקרנים בבכורה ב-7 באפריל 2023. 

בשנת 2022 שיחק במיני-סדרת הדרמה והפשע "Savage River" של ערוץ ABC TV, שם גילם את טרי אנדרסון, אחיה הצעיר של מיקי (קתרין לנגפורד).

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2017
|Jasper Jones
|באטסמן
|
|-
|2020
|קארטינג 
|דין זיטה
|
|-
|2021
|Outsiders
|וייט
|
|-
|2023
|שתי אהבות אמת
|ג'סי בצעירותו
|
|-
|TBA
|Snow Valley
|הית' ג'קובסון
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2014
|The Legend of Gavin Tanner
|ג'יידן
|סדרת רשת; פרק: "The Legend of Gavin and the Kidney"
|-
|2017
|Unverified
|ג'קסון
|סדרת רשת; 7 פרקים
|-
| rowspan="2" |2018
|Monday Night Menace
|דניאל
|סדרת רשת; 4 פרקים
|-
|Mystery Road
|בריידן קופר
|פרק: "Chasing Ghosts"
|-
|2019
|The Heights
|ג'קסון
|פרק: "Eye of the Tiger"
|-
|2020
|Collapse
|ג'יימס גרייס
|סדרת רשת; 4 פרקים
|-
|2021–2022
|אחד מאיתנו משקר
|נייט מקאולי 
|תפקיד ראשי (2 עונות); 16 פרקים
|-
|2022
|Savage River
|טרי אנדרסון
|תפקיד ראשי; 6 פרקים
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אוסטרלים
קטגוריה:שחקנים ילדים אוסטרלים
קטגוריה:אוסטרלים שנולדו ב-2001
פרידריך השלישי, דוכס אוסטריה

פרידריך השלישי, דוכס אוסטריה (בגרמנית: Friedrich III. von Österreich; 31 במרץ 1347 - 10 בדצמבר 1362) היה חבר בבית הבסבורג.

==ביוגרפיה ==
פרידריך נולד ב-31 במרץ 1347 בווינה, והיה בנם השני של אלברכט השני, דוכס אוסטריה ויוהנה מפירט, בתם של אולריך השלישי, רוזן פירט וז'אן מבורגונדיה, ואחיו הצעיר של רודולף הרביעי, דוכס אוסטריה. אלברכט השני החליט שארבעת בניו רודולף, פרידריך, אלברכט ולאופולד ישלטו במשותף כאשר הוא מת בשנת 1358. רודולף הבכור היה אז בן 18 ולמעשה הבטיח את האפוטרופסות של אחיו הקטינים. פרידריך לא האריך ימים אחרי אחיו הבכור ולא מילא תפקיד פוליטי ומת בווינה ב-10 בדצמבר 1362, שם הוא קבור בקריפטה הדוכסית.

== אילן יוחסין ==

== קישורים חיצוניים ==

קטגוריה:ילידי 1347
קטגוריה:נפטרים ב-1362
ויליאם לודר

ויליאם לודר (באנגלית: William Lodder; נולד ב-7 בנובמבר 2000) הוא שחקן קולנוע וטלוויזיה אוסטרלי.

==ביוגרפיה==
לודר נולד ב-7 בנובמבר 2000 בסידני, אוסטרליה.

==קריירה==
בשנת 2020 הופיע בתפקיד ראשי בסרט הקולנוע האוסטרלי "קארטינג" לצד פרנסס או'קונור וקופר ואן גרוטל. בסרט מגלם לודר את ג'ק שהוא ואמו החד הורית כריסטי עוברים לגור בעיר קטנה במערב אוסטרליה. לצד הקשיים ג'ק מנסה להתגבר על מותו של אביו הופר מסרטן. הוא זכה לביקורות מעורבות על משחקו.

בשנת 2021 שיחק בתפקיד משני בסדרת הטלוויזיה האוסטרלית "Wakefield". באותה שנה שיחק בתפקיד ראשי בסדרת הטלוויזיה האוסטרלית "Love Me".

בשנת 2021 לוהק לתפקיד במיני סדרת הטלוויזיה "Bali 2002" המתארת את אירועי הפיגוע בבאלי בשנת 2002. הסדרה שודרה בערוץ 9 האוסטרלי ב-25 בספטמבר 2022. 

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2020
|קארטינג
|ג'ק הופר
|
|}

=== טלוויזיה ===
{| class="wikitable"
|-
! שנה !! סדרה !! תפקיד !! הערות
|-
| 2021 || Wakefield || טד || מיני-סדרה
|-
|2021 - הווה|| לאהוב אותי || ארון || תפקיד ראשי; 6 פרקים
|-
| 2022 || Bali 2002 || ג'ונו || מיני-סדרה
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אוסטרלים
קטגוריה:אוסטרלים שנולדו ב-2000
ניק בלתזר

ניק בלתזר (בצרפתית: Nic Balthazar; נולד ב-24 ביולי 1964, גנט) הוא תסריטאי ובמאי קולנוע בלגי.

==ביוגרפיה==
ניק בלתזר נולד בגנט. אביו היה פרופסור באוניברסיטת גנט ופעיל במפלגה הסוציאליסטית. בלתזר סיים לימודים באוניברסיטת גנט ופנה לתחום הקולנוע.

בשנת 2007 הוא סיים עבודה על סרט "Ben X" בו היה במאי ותסריטאי. הסרט הוקרן במספר פסטיבלים לקולנוע וזכה בפרסים לרבות פרס בפסטיבל הסרטים העולמי במונטריאול. הוא היה מועמד לקבלת פרס האקדמיה האירופית לקולנוע.

בשנת 2012 יצאה הסרט השני של הבמאי Time of My Life. הוא זכה בפרסים בבלגיה וספרד.

בשנת 2016 הוקרן סרט Everybody Happy. הוא זכה בפרס בפסטיבל הסרטים העולמי במונטריאול.

בנוסף לבימוי בלתזר עוסק בהגשת תוכניות טלוויזיה וביקורת על סרטים.

== קישורים חיצוניים ==

קטגוריה:במאי קולנוע בלגים
קטגוריה:תסריטאים
קטגוריה:בוגרי אוניברסיטת גנט
קטגוריה:בלגים שנולדו ב-1964
מנוע הסלמן

מנוע הסלמן בשיפוץ
מנוע הסלמן (באנגלית: Hesselman engine) הוא מנוע בעירה פנימית המשלב במאפייניו בין מנוע בנזין למנוע דיזל. הוא תוכנן והוצג בשנת 1925 על ידי המהנדס השוודי . במנוע זה בוצע השימוש הראשון בהזרקת בנזין ישירה במנוע הבזק המשמש להנעת רכב נוסע בכביש. מנועי הסלמן הותקנו במשאיות כבדות ובאוטובוסים בדגמים שיוצרו בשנות ה-20 וה-30 של המאה ה-20. <ref></ref> <ref></ref>

== אופן פעולה ==
מנוע הסלמן משלב תהליך בעירה עם דחיסת אוויר רגילה. הדלק מוזרק ישירות לתא הבעירה ממש בסוף מהלך הדחיסה, ליד הנמ"ע (נקודה מתה עליונה). בשל דחיסה נמוכה, יש להצית את תערובת האוויר והדלק הבלתי הומוגנית על ידי מצת. בעומס מלא, מנוע הסלמן משתמש בבקרת מומנט איכותית ללא מצערת, בעוד בעומס בינוני ובעת סרק, שסתום מצערת מבטיח מהירות מנוע יציבה. ניתן לתמרן את משך ההזרקה כך שיתאים לעומס המנוע, כאשר נקודת הסיום של ההזרקה נשארת תמיד זהה. השסתומים מעוצבים בצורה שהם יוצרים זרימה טורבולנטית המסייעת לערבב אוויר ודלק. מנוע הסלמן הוא מנוע 'רב-דלקי', המסוגל לפעול על מוצרי נפט שונים כגון, נפט, בנזין או סולר. למרות שילוב של תכונות של מחזור אוטו ומחזור דיזל, מנוע הסלמן קשור יותר במאפייניו למנוע אוטו.

== יתרונות וחסרונות ==
מנועי הסלמן יכלו להשתמש בשמנים כבדים יותר שהיו זולים במידה ניכרת מבנזין ולכן היו חסכוניים יותר לתפעול עבור בעל הרכב. מבחנים שבדקו צריכת דלק גם הצביעו על צריכת דלק מעט נמוכה יותר בהשוואה למנועי בנזין בעלי הספק דומה.

למנוע הסלמן בהשוואה למנוע דיזל היו מידות קטנות יותר ומכאן משקל נמוך יותר. בשנות ה-30 של המאה ה-20 הידע במטלורגיה היה פחות מתקדם מאשר מנועים בעשורים שבאו לאחריו, ולכן מנועי דיזל היו כבדים להתמודד עם הדחיסה והלחץ הגבוהים במהלך הבעירה. מאוחר יותר פותחו מנועי דיזל עם חומרים טובים וקלים יותר ומנועי הסלמן איבדו את היתרון הזה.

למנועי הסלמן היו כמה חסרונות. בשל הדחיסה הנמוכה היה קשה להגיע לטמפרטורת העבודה. התוצאה הייתה בעירה לא שלמה. הבעירה הלא שלמה הובילה לשחיקה מהירה של המצתים ולכמות גדולה של דלק שלא נשרף במלואו בתהליך הפליטות, שגרם לעשן כבד. 

== שימושים ==
מנועי הסלמן יוצרו על ידי כל שלושת יצרניות המשאיות השוודיות של העשורים הראשונים של המאה ה-20, סקאניה, טידהולמס ברוק ווולוו. סקניה-ואביס החליפה את מנועי הסלמן במנועי דיזל תקינים משנת 1936, ואת וולוו מ-1947.

==קישורים חיצוניים==

==הערות שוליים==

קטגוריה:מנועים
קטגוריה:שוודיה: המצאות
אופליה (סרט, 2018)

אופליה הוא סרט דרמה רומנטית בריטית-אמריקאית משנת 2018 בבימויה של קלייר מקארתי על דמות בשם זהה מהמחזה "המלט" של ויליאם שייקספיר. המחזה מבוסס על הרומן של ליסה קליין, ועלילתו עוקבת אחר סיפורו של המלט אבל מנקודת מבטה של אופליה. בסרט מכבבת השחקנית דייזי רידלי בתפקיד אופליה, לצד נעמי ווטס, קלייב אוון, ג'ורג' מקיי, טום פלטון ודבון טרל. הסרט הוקרן לראשונה בפסטיבל הסרטים סאנדאנס 2018. הביקורות עליו היו מעורבות, למרות שרידלי קיבלה שבחים על משחקה בסרט.

==תקציר העלילה==

== שחקנים ודמויות ==

{| class="wikitable"
|-
! שם השחקן/ית
! שם הדמות
|-
| דייזי רידלי || אופליה
|-
| נעמי ווטס || גרטרוד
|-
| קלייב אוון || קלאודיוס
|-
| ג'ורג' מקיי || המלט
|-
| טום פלטון || לארטס
|-
| || הוראטיו
|-
| נתניאל פארקר || המלך המלט 
|-
| דומיניק מפהאם || פולוניוס
|-
| || כריסטינה
|-
| סבסטיאן דה סוזה || אדמונד
|-
| נואל קסוזסור || רוזנקראנץ
|-
| מרטין אנגרבאואר || גילדנשטרן
|}

==תגובות וביקורות==
הסרט זכה לביקורות מעורבות מהמבקרים, ששיבחו את עיצוב ההפקה, הבימוי והמשחק שלו (בעיקר את אלו של רידלי ו-ווטס), אך מתח ביקורת על התסריט. באתר Rotten Tomatoes, הסרט מחזיק בדירוג של 61% על סמך 132 ביקורות. על פי הסכמה כללית של מבקרי האתר: " אופליה, פגומה אך מסקרנת, משתמשת בהמלט כנקודת המוצא לניסיון אצילי להציע דמות לא מובנת שהייתה צריכה להיות מזמן. אתר האינטרנט Metacritic נתן לסרט ציון של 60 על סמך 22 מבקרים, מה שמצביע על "ביקורות מעורבות או ממוצעות".

ביקורות נוספות ציינו כי הסרט הוא "מרגש, משכר, רודף: הסרט המהנה ביותר מבחינה ויזואלית עד כה השנה", <ref></ref> וכי זהו "בידור אמיתי", שכן "דייזי רידלי עושה עבודה מהשורה הראשונה בתפקיד הראשי. " <ref></ref> 

פרסומים אחרים גם שיבחו את רידלי בציטוט ש"דייסי רידלי אולי נולדה לשחק תפקידים מסוג זה כי אופליה חזקה ועוצמתית, בדיוק כמו ריי",<ref name="auto"></ref> והיא נותנת "הופעה יפה". <ref></ref> 

על פי הביקורת של Rotund Reviews, הם מצהירים שהם "לא יכולים לשבח את הסרט הזה מספיק וממליצים בחום לבדוק אותו".<ref name="auto" /> 

Film Frenzy מצהירים כי הסרט "מציע שחזור דמיוני של יצירת מופת מוכרת מנקודת מבט שונה" והוא "בהחלט שווה לראות ולהתפעל. <ref></ref> 

Flixist אמר שהסרט "משכנע" ו"מושך חזותית" בעוד "הציון היה אחד מהחלקים האהובים עליו בסרט: משכנע, כוחני, ייחודי". <ref></ref> 

RogerEbert.com בביקורתו שיבח את הסרט, והצהיר שהוא מפגין "אומץ, אינטליגנציה, יושרה ופעלתנות". <ref></ref> 

The Wrap מסכים שזה "עיבוד שופע, אינטליגנטי". <ref></ref>

==קישורים חיצוניים==
* 

==הערות שוליים==

קטגוריה:סרטים המבוססים על המלט
קטגוריה:סרטים באנגלית
קטגוריה:סרטים בריטיים
קטגוריה:סרטים אמריקאיים
קטגוריה:סרטי 2018
קטגוריה:מיתולוגיה יוונית
אדולף אונונה

אדולף היטלר אונונה, (באפריקאנס: Adolf Hitler Uunona) (נולד ב-1966, דרום-מערב אפריקה) הוא פוליטיקאי, פעיל זכויות אדם נמיבי וחבר ב-SWAPO, המפלגה המרקסיסטית של נמיביה.

ב-25 בנובמבר 2020, הוא נבחר למנהל (או יועץ) של מחוז הבחירה אומפונדיה עם 84.88% מהקולות 1,196 קולות מול 213 קולות ליריבו מומבלה אבנר ממפלגת הפטריוטים העצמאים לשינוי. בבחירות האזוריות בנמיביה. ב-2 בדצמבר 2020 הוא נשבע על חוקת נמיביה. למחרת, הוא העניק ריאיון לעיתון הגרמני בילד ורכש, בהזדמנות זו, מוניטין בינלאומי בגלל שמותיו הפרטיים היוצאי דופן.
==קריירה פוליטית==
אונונה החל את הקריירה הפוליטית שלו כפעיל נגד אפרטהייד כאשר נמיביה הייתה תחת שלטון האפרטהייד של דרום אפריקה. הוא נבחר באופן קבוע כחבר מועצה אזורי מאז 2005. במהלך הבחירות האזוריות של 2020, הוא הוזכר כ"אדולף ה. אוונונה" בקלפי הבחירות, שמו המלא נחשף רק לאחר חשיפת התוצאות על ידי ועדת הבחירות.
==שמו==
אדולף אונונה הוטבל על ידי אביו, בהתייחסות ברורה לרודן הגרמני בעל אותו השם. בתחילה, הוא לא ראה שום בעיה עם השמות האלה. השם אדולף היה נפוץ בנמיביה בשל היותה מושבה גרמנית לשעבר. הוא עוד הוסיף במיוחד: "בשבילי זה היה שם נורמלי לחלוטין כשהייתי ילד. רק כשהייתי נער הבנתי: האיש הזה רצה להכניע את כל העולם ולהרוג מיליוני יהודים. אין לי מה לעשות עם כל הדברים האלה". את בחירת שמו הפרטי הוא מייחס לבורותו של אביו: "אבי קרא לי על שם האיש הזה. הוא כנראה לא הבין מה מייצג אדולף היטלר". כעת, בתור מבוגר אונונה מסרב לשנות את שמו הפרטי, ומסביר את ההחלטה הזו באופן הבא: "זה כבר כתוב בכל המסמכים הרשמיים, מאוחר מדי בשביל זה". עם זאת, אונונה לא משתמש בכינוי "היטלר" ומכנה את עצמו אדולף אונונה בפומבי ורק אדולף בפרטיות, בעיקר על ידי אשתו וחבריו.

לאונונה יש גישה אמביוולנטית לשמו הפרטי: הוא לא מהסס להתבדח על כך, ומצהיר במיוחד לאחר בחירתו שאין לו רצון "לשלוט בעולם" ואינו רוצה "לכבוש את אושנה מיד". אבל הוא גם מתעצבן מהעניין המוגזם בו, והצהיר במיוחד לסוכנות הידיעות הצרפתית: "אין באמת סיבה שנהיה כאן, נשב לדון בשמי. כיצד זה יתרום לפיתוח נמיביה?"
==קישורים חיצוניים==

==הערות שוליים==

קטגוריה:נמיביה: פוליטיקה
קטגוריה:נמיבים שנולדו ב-1966
אנני בזנט

אנני בזנט (באנגלית: Annie Besant; לבית ווד; 1 באוקטובר 1847 – 20 בספטמבר 1933) הייתה סוציאליסטית, תאוסופית, פעילת זכויות נשים, סופרת, נואמת, אשת חינוך ופילנתרופית בריטית.

לאחר שש עשרה שנות נישואין לכומר פרוטסטנטי (פרנק, אחיו של וולטר בזנט) נפרדה ממנו וחברה לאגודה החילונית הלאומית (NSS) ולצ'ארלס ברדלו לקידום רעיונות של אתאיזם ומחשבה חופשית. שערוריית העמדתם לדין על פרסום ספר שהטיף לתכנון ולצמצום ילודה פרסמה אותם מאוד והביאה לבחירתו של ברדלו כחבר הפרלמנט הבריטי מטעם נורת'האמפטון.

ב-1890 פגשה את הלנה בלוואצקי, ובמהלך השנים הבאות גדל העניין שלה בתאוסופיה, ובמקביל דעך העניין שלה בקידום סדר יום חילוני. היא הפכה לחברה באגודה התאוסופית ולמרצה בולטת בנושא. במסגרת פעילותה הקשורה לתאוסופיה, נסעה בזנט להודו ופעלה במדינה בתחום החינוך במפנה המאה העשרים ובעשרות השנים הראשונות של המאה. היא נעשתה מעורבת בפוליטיקה ההודית והצטרפה ל. בשיא פעילותה נבחרה בסוף 1917 לנשיאת הקונגרס הלאומי ההודי. היא המשיכה לפעול למען עצמאות הודו ולמען עקרונות התאוסופיה, עד מותה ב-1933.

==קישורים חיצוניים==

* 
* 
* 
* [https://www.gutenberg.org/files/12085/12085-h/12085-h.htm האוטוביוגרפיה של אנני בזנט], בפרויקט גוטנברג

קטגוריה:אנשי חינוך
קטגוריה:בריטים שנולדו ב-1847
קטגוריה:בריטים שנפטרו ב-1933
קטגוריה:מונצחים בשלט כחול של ארגון המורשת האנגלית
קטגוריה:תנועת העצמאות ההודית
קטגוריה:נשיאי הקונגרס הלאומי ההודי
איבן ברסקוור

איבן ברסקוור (בסלובנית: Ivan Breskvar, 3 באפריל 1905, ליובליאנה – 7 במאי 1986), סלובני חסיד אומות העולם, שהציל יהודים בזמן מלחמת העולם השנייה.<ref name=":0"></ref><ref name=":1"></ref>

== פעילות בתקופת השואה להצלת יהודים ==
איבן נולד בלובליאנה בירת סלובניה. ב-1931 עבר לעיר ואראז'דין בקרואטיה, הקים משפחה והיו לו 3 ילדים. הוא עבד כמהנדס טקסטיל במפעל לייצור מוצרי משי. תוך זמן קצר קודם למנהל מחלקת אריגת המשי, שם פגש את מילאן בלאס, יהודי יליד סלובניה, שהיה מהנדס כימי מומחה לצביעת משי. כשהגרמנים פלשו ליוגוסלביה, מילאן בלאס היה פטור מגירוש מכיוון שהייתה לו תעודה כעובד חיוני. בסתיו 1942, דודתו מילאן, ואחותו, שהתגוררו בכפר ליד לודברג, היו מיועדים לגירוש. אולם, השופט המחוזי של לודברג הצליח לשכנע את האוסטאשה לשחרר את כל הילדים מתחת לגיל חמש שהיו להם קרובי משפחה שהיו מוכנים לטפל בהם. בלאס רץ לנקודת הכינוס ואסף את ודראן הארי תינוק בן חמישה חודשים ואת ארתור רוזנר בן הארבע. אימותיהם נשלחו לסטארה גראדישקה, ולאחר מכן לאושוויץ, שם נספו. בלאס, החליט להשאיר את ארתור אצלו ולשלוח את ודראן למשפחה בכפר קרז'י נבוז'ס (Cerje Nebojse), במרחק של כ-50 ק"מ משם. איבן נרתם לעזור לבלאס והתנדב להעביר עבורו את ודראן התינוק לכתובת החדשה. איבן התלבש כמטפס הרים ויצא עם התינוק רכוב על אופניו עם הזריחה. מכיוון שהמסע היה רצוף סכנות רבות, הוא החביא את התינוק בתוך החבילה שלו וחתך חור כדי שראשו וזרועותיו של התינוק יוכלו להישאר בחוץ וכך הביא ודראן למקום המסתור. זמן מה לאחר מכן, כשבלאס החליט שארתור אינו בטוח איתו, איבן נחלץ שוב לעזרתו וליווה את ארתור לכפר הרחוק. שני הילדים היהודים שהו אצל משפחת קומריץ' עד סוף המלחמה.<ref name=":1" /><ref name=":0" />

== לאחר המלחמה ==
בסוף המלחמה אסף בלאס את שני הילדים. ודראן (לימים יאיר פלגי) עלה לארץ עם כמה קרובי משפחה. ארתור נשאר בוואראז'דין והתחתן עם בתו של איבן, סוניה ברסקוור. איבן נפטר ב-7 במאי 1986.<ref name=":1"></ref>

== הכרה והנצחה ==
ב-6 בדצמבר 1998 הכיר יד ושם באיבן ברסקוור כחסיד אומות העולם. הטקס נערך בווינה, אוסטריה ושמו נחקק בקיר הכבוד בגן חסידי אומות העולם ביד ושם, ירושלים.

== הערות שוליים ==

קטגוריה:סלובנים חסידי אומות העולם
קטגוריה:ילידי 1905
קטגוריה:נפטרים ב-1986
קטגוריה:סלובנים שנפטרו במאה ה-20
וולטר בזנט

סר וולטר בזנט (באנגלית: Walter Besant; 14 באוגוסט 1836 - 9 ביוני 1901) היה סופר פורה, מבקר והיסטוריון אנגלי. "סקר לונדון", שהחל ביצירתו אף שלא השלימו, נחשב לאחת מיצירותיו הגדולות.

אחיהם של המתמטיקאי הבריטי וו. ה. בזנט ושל הכומר הפרוטסטנטי פרנק בזנט, בעלה הראשון של אנני בזנט.

==קישורים חיצוניים==

* 
* 
* 

קטגוריה:סופרים בריטים
קטגוריה:היסטוריונים בריטים
קטגוריה:בוגרי קינגס קולג' לונדון
קטגוריה:בריטים שנולדו ב-1836
קטגוריה:בריטים שנפטרו ב-1901
קטגוריה:מונצחים בשלט כחול של ארגון המורשת האנגלית
לוי פולקוביץ

לוי (יצחק) פולקוביץ (בהגייה יידישית: פאלקאוויטש) הוא זמר חסידי-אמריקאי המתגורר בניו יורק.

==ביוגרפיה==

פולקוביץ משתייך לחסידות סאטמר, נשוי ומתגורר בניו יורק.

===קריירה מוזיקלית===
פולקוביץ החל את דרכו המוזיקלית כחבר במקהלת שירה. בשנת 2010 השתתף באלבום כיסופים של מרדכי בן דוד, כחבר מקהלה יחד עם מקהלת שירה.

בשנת 2015 הוציא את אלבום הבכורה שלו אחכה לו, המכיל לחנים של אברהם מרדכי שוורץ, פינקי ובר ועוד. ועיבוד מוזיקלי של יואלי דיקמן. האלבום זכה להצלחה רבה ותוך מספר חודשים מכר למעלה מ20 אלף עותקים ממנו.<ref>[https://www.chasidinews.com/20165/ לוי פאלקוביץ' אומר תודה ל-20,000 איש בקליפ חדש], ידיעה באתר 'חסידיניוז'.</ref>

בשנת 2017 הוציא את אלבומו השני בשם טוב לי. את האלבום הפיק אברהם מרדכי שוורץ, כשעל העיבוד אודי דמארי, רובי בנט, יואלי דיקמן, אברמי גורארי, והפסנתרן אחיה אשר כהן-אלורו.

בשנת 2019 חבר לזמר והיוצר הדתי לאומי יצחק מאיר לדואט משותף. השניים הוציאו יחד קליפ על השיר ליבי של לוי מהאלבום טוב לי, השיר בלחן של אנשי פרידמן ומילותיו של רבי אברהם אבן עזרא, הקליפ צולם בבית כנסת בשכונת נחלאות בירושלים.

בשנת 2021 הוציא את הסינגל איך דאווען לזכר הרוגי אסון הר מירון בהם ידידו הזמר שרגי גשטטנר, בלחן של אנשי פרידמן ובעיבוד של אברהם מרדכי שוורץ.<ref></ref>

שיתוף פעולה בולט בין פולקוביץ למפיק יוסף משה כהנא מתבטא בהשתתפותו של לוי באלבומים שבהפקתו ובהפקת לחיים הפקות ובסדרת האלבומים לחיים טיש. שיתוף פעולה נוסף בינו לבין שלמה יהודה רכניץ בהשתתפותו בסדרת האלבומים שיר.

==דיסקוגרפיה==
===אלבומים===
* אחכה לו, 2015
* טוב לי, 2017
* א עהרליכע ליד 2023

===השתתפות באלבומים===

===סינגלים===
* אל הנער - עם מקהלת שירה, מוטי שטיינמץ ומשה מנדלוביץ, לחן של שלמה יהודה רכניץ, 2013
* ונתנה תוקף - עם מקהלת שירה ויואלי הורביץ, לחן של יאיר רוזנבלום, 2016
* ליבי - עם יצחק מאיר, מילים של רבי אברהם אבן עזרא, לחן של אנשי פרידמן, עיבוד של אודי דמארי, 2019
* תהא השעה הזאת - עם מקהלת מלכות, לחן של איצי ברי, עיבוד של משה לאופר, 2019
* א כוכב - סינגל ההתרמה של ישיבת כוכבי אור של בערי וועבער יחד עם גדולי הזמר, (2020).<ref>[https://youtu.be/SM-bMkW7jjA א כוכב] להאזנה ביוטיוב.</ref>
* איך דאווען - לחן של אנשי פרידמן ועיבוד של אברהם מרדכי שוורץ, לזכר הרוגי אסון מירון, 2021
* היום הרת עולם - עם אפרים מארקוביץ, 2021
* כל נדרי בעיבודו של יהודה גלילי בלחנו של ר יו"ט ארליך

==קישורים חיצוניים==

* [https://archive.jdn.co.il/tag/לוי-פולקוביץ/ ידיעות וכתבות] אודות לוי פולקוביץ באתר JDN.
* 

==הערות שוליים==

קטגוריה:זמרים חסידיים
קטגוריה:חסידי סאטמר
קטגוריה:זמרים השרים ביידיש
קטגוריה:זמרים השרים בעברית
הנשיקה האחרונה של הקיסר

היוצא מן הכלל (באנגלית: The Exception) הוא סרט בריטי-אמריקני אשר הופץ בישראל בשם הנשיקה האחרונה של הקיסר (The Kaiser's Last Kiss). הסרט עוסק בשנותיו האחרונות של וילהלם השני, קיסר גרמניה, כגולה בארמון דורן שבהולנד.

עלילת הסרט מבוססת על ספרו של אלן ג'וד "הנשיקה האחרונה של הקיסר". אף על פי שהעלילה מתרחשת בהולנד, הוא צולם בבלגיה במהלך שישה שבועות בשנת 2015. הקרנת הבכורה שלו הייתה בפסטיבל הסרטים הבינלאומי של טורונטו ב-12 בספטמבר 2016.

==עלילה==
בשנות מלחמת העולם השנייה, שטפן ברנדט (ג'יי קורטני) הוא האופטמן בוורמאכט אשר נפצע במהלך המערכה בפולין. הוא פטריוט גרמני ומאמין ברוחו של הוורמאכט, אך סולד מפשעי המלחמה הגרמניים. מאז פציעתו הוא ממלא עבור הצבא עבודות משרדיות. ב-1940, בעקבות הקרב על הולנד, הוא מקבל משימה מיוחדת. הוא אמור לפקד על קבוצת חיילים שתדאג לביטחונו של וילהלם השני, קיסר גרמניה הגולה שנמצא כבר למעלה מעשרים שנה באחוזת דורן שבהולנד, אולם עדיין מהווה סמל לאומי בעיני גרמנים רבים. ברנדט מגיע לאחוזה ומתוודע שם לקיסר הזקן (כריסטופר פלאמר), לרעייתו הרמינה, נסיכת רויס-גרייץ (ג'נט מק'תיר), ולמנהל משק הבית הקיסרי אוברסט זיגורד פון אילזמן (בן דניאלס). הוא נפגש עם מפקד הגסטאפו המקומי שמודיע לו כי יש חשש שסוכן בריטי חדר לאחוזה על מנת להתנקש בקיסר. ברנדט נפגש גם עם מיקה דה יונג (לילי ג'יימס) הולנדית העובדת כמשרתת באחוזה, והם מתאהבים. מיקה מספרת לברנדט שהיא יהודייה אולם הוא משיב שזה לא מעניין אותו. עם זאת, ברנדט מגלה שמיקה נפגשת בחשאי עם הכומר המקומי של העיירה.

אשתו של הקיסר מקווה להשתמש בשלטון הנאצי במטרה להחזיר את משפחתה לשלטון בגרמניה. היא מארגנת ביקור באחוזה של היינריך הימלר (אדי מארסן) אשר נפגש עם הקיסר ומודיע לו שהיטלר החליט לאפשר לו לחזור לשלטון בגרמניה בתור מונרך חוקתי. לאחר מכן נפגש הימלר עם ברנדט ומספר לו שההצעה של היטלר היא למעשה תרמית שנועדה לחשוף את אחרוני המלוכנים הגרמנים. במקביל, אנשי הגסטאפו מגלים שהכומר המקומי מעביר תשדורות לבריטים, ומבין שמיקה היא למעשה המרגלת שחדרה לאחוזה. הוא מתעמת אתה אולם מחליט שלא להסגיר אותה. לאחר מכן מתקיימת אוכל הימלר ארוחת ערב עם המשפחה הקיסרית, ומספר בהנאה על השמדת יהודים ובעלי מוגבלויות. הקיסר מזדעזע, אולם לא אומר דבר.

לאחר ארוחת הערב יוצא הקיסר לבדו אל היער, ומיקה פוגשת אותו ומוסרת לו הצעה מווינסטון צ'רצ'יל לחזור לשלטון בגרמניה לאחר המלחמה אם יעבור לשתף פעולה עם בעלות הברית. הקיסר חוטף התקף לב ומיקה רצה לחפש עזרה. במקביל, הכומר נשבר בחקירת הגסטאפו ומספר להם שמיקה היא המרגלת. אנשי הגסטאפו נכנסים לאחוזה במטרה לחפש את מיקה, אולם ברנדט מסתיר אותה בתוך הטנדר שעליו הוא מעמיס גם את הקיסר החולה במטרה להבריח אותו לבית החולים. הקיסר משתף פעולה עם התרמית ולא חושף את מיקה. כשהם מתרחקים מהאחוזה, מיקה נמלטת ואומרת לברנדט לחפש אותה לאחר המלחמה. בסוף הסרט מקבל ברנדט מסר ממיקה דרך הצלב האדום, ומגלה שהיא הגיעה בשלום ללונדון. לאחר מכן מראית מיקה עצמה ממתינה לפגישה עם צ'רצ'יל, ומתגלה כי היא בהריון.

==קישורים חיצוניים==

קטגוריה:סרטי 2016
קטגוריה:סרטי דרמה בריטיים
קטגוריה:סרטי מלחמת העולם השנייה
קטגוריה:סרטים אמריקאיים
קטגוריה:סרטים בריטיים
שלמה אהרוני

שלמה אהרוני (1955 - 18 בפברואר 2019) הוא ספורטאי ספורט נכים ישראלי, השתתף ארבע פעמים ב.
== ביוגרפיה ==
אהרוני נולד בגולפיגאן שבאיראן ובהיותו בן שלוש עלתה משפחתו לישראל. גדל במחנה העולים בחצור הגלילית ובחולון. בשנת 1973 התגייס לשירות צבאי בחטיבת גולני.

בנובמבר 1974, במהלך סיור לילי בגבול לבנון, נפצע מפליטת כדור ונפגע בעמוד השדרה. הוא נותר משותק בגפיים התחתונות ועבר תקופת שיקום, לאחריה החל לעסוק בספורט שיקומי והתמקד בקליעה ובטניס שולחן.

ב התחרה בקליעה.

ב התחרה בטניס שולחן ליחידים.

ב וב התחרה בטניס שולחן ליחידים ולזוגות.

בשנת 2018 הוענק לו אות "מופת שיקומי" של משרד הביטחון.

אהרוני היה בעל תואר ראשון במדע המדינה ולימודי עבודה מאוניברסיטת תל אביב. למד לימודי אמנות במכון אבני ועסק בציור ובפיסול. היה נשוי ואב לשלושה ילדים.

בשנת 2019 נפטר מסרטן. הוא הוכר כחלל צה"ל בהיותו נכה צה"ל שנפטר לאחר השירות.

==קישורים חיצוניים==
* 
* [https://www.paralympic.org/shlomo-aharoni פירוט השתתפותו בתחרויות המשחקים הפאראלימפיים] באתר הרשמי של IPC 
* [https://www.youtube.com/watch?v=rEDAPYYahdo משיקום לחירות: סיפורו של שלומי אהרוני - סרטון של משרד הביטחון]

קטגוריה:ספורטאים פאראלימפיים ישראלים
קטגוריה:ספורטאים נכי צה"ל
קטגוריה:קלעים נכים ישראלים
קטגוריה:קלעים פאראלימפיים ישראלים
קטגוריה:שחקני טניס שולחן נכים ישראלים
קטגוריה:שחקני טניס שולחן פאראלימפיים ישראלים
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:קלעים במשחקים הפאראלימפיים ניו יורק וסטוק מנדוויל (1984)
קטגוריה:ספורטאים ישראלים במשחקים הפאראלימפיים סיאול (1988)
קטגוריה:שחקני טניס שולחן במשחקים הפאראלימפיים סיאול (1988)
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:שחקני טניס שולחן במשחקים הפאראלימפיים ברצלונה (1992)
קטגוריה:ספורטאים ישראלים במשחקים הפאראלימפיים אטלנטה (1996)
קטגוריה:שחקני טניס שולחן במשחקים הפאראלימפיים אטלנטה (1996)
קטגוריה:ישראלים ילידי איראן
קטגוריה:בוגרי תיכון מיטרני (חולון)
קטגוריה:בוגרי אוניברסיטת תל אביב
קטגוריה:נכי צה"ל שהוכרו לאחר מותם כחללי צה"ל
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1955
קטגוריה:ישראלים שנפטרו ב-2019
קפיטן-לויטננט

קפיטן-לויטננט, בקצרה: KptLt / ברשימות: KL, היא דרגת קצונה בקבוצת ההיררכיה הצבאית של הקברניטים של הבונדסוור הגרמני. הדרגה מדורגת כ-OF-2 <ref>[http://rankmaven.tripod.com/NATO-92-RM.htm STANAG 2116]</ref> בנאט"ו, ומקבילה להאופטמן ב-Heer וה-Luftwaffe. הדרגה מדורגת A11 או A12 בכללי השכר של משרד ההגנה הפדרלי.

== דרגות מקבילות ==
דרגת לויטננט של צי ארצות הברית שווה ל-Kapitänleutnant בהיררכיה הצבאית של נאט"ו (מסווגת כ-OF-2). עם זאת, בצי הגרמני Kapitänleutnant עשוי להיות מוקצה למה שמכונה "קריירת קצין קו" (בגרמנית: Truppendienstlaufbahn או Truppendienstoffizier) או "קריירת קצין מומחה" (בגרמנית: Fachdienstlaufbahn או Fachdienstoffizier, רשמית: Offizier des militärfahlichen Dienstes).

== סימני הדרגה ==

סימני הדרגה שלו, המולבשים על השרוולים והכתפיים, הם כוכב מחומש זהוב אחד מעל שני פסים זהובים עם חצי פס אחד ביניהם (ללא הכוכב כאשר עונדים לולאות דרגה).

=== קריירת קצין קו ===
קצין Kapitänleutnant (קצין קו) יכול לפקד על ספינות קטנות (למשל צוללת מסדרה 206A, שולת מוקשים מסדרה 332) או לשרת כקצין לוחמה ראשי בספינות מלחמה גדולות יותר, מה שמעניק לדרגת האחריות יותר לצד אלו של לוטננט קומנדר בצי ארצות הברית או הצי המלכותי.

רצף הדרגות (מלמעלה למטה) באותה קבוצה מסוימת הוא כדלקמן:
* OF-5: קפיטן-צור-זי / אוברסט
* OF-4: פריגטנקפיטן / אוברסט-לויטננט
* OF-3: קורבטן-קפיטן / מיור
* OF-2: <span style="color:#007;">קפיטן-לויטננט</span> / האופטמן

=== קריירת קצין מומחה ===
Kapitänleutnant עשוי להיות דרגת קצין בכיר מומחה, דומה לקצין מפקד בארצות הברית, עם זאת, הוא זוטר ל-Stabskapitänleutnant . אנשי צבא ב"קריירת קציני קו" מדלגים על דרגת Stabskapitänleutnant, על ידי קידום קבוע מ-Kapitänleutnant (OF-2) ל-Korvettenkapitän (OF-3).

רצף הדרגות (גישה מלמעלה למטה) באותה קבוצה מסוימת הוא כדלקמן:
* OF-2a: שטאבס-קפיטן-לויטננט / שטאבס-האופטמן
* OF-2b: <span style="color:#007;">קפיטן-לויטננט</span> / האופטמן
* OF-1a: אוברלויטננט-צור-זי / אובר-לויטננט
* OF-1b: לויטננט-צור-זי / לויטננט

==קישורים חיצוניים==

== הערות שוליים ==

קטגוריה:דרגות צבאיות בגרמניה